న్యూఢిల్లీ, ఏప్రిల్ 16: ఉద్యోగుల భవిష్య నిధి(ఈపీఎఫ్)పై 8.65 శాతం వడ్డీ ఇచ్చేందుకు కేంద్ర ఆర్థిక శాఖ ఆమోదం తెలిపింది. 2016-17కు గాను ఈ మేరకు వడ్డీని ఖరారు చేసింది. ఈ విషయంలో తదుపరి చర్యలు చేపట్టేందుకు కార్మిక శాఖకు అనుమతినిచ్చింది. ఈ వడ్డీ రేటు ఖరారు తర్వాత నిధి లోటులోకి వెళ్లరాదన్న ఒకే షరతుపై ఈ అనుమతినిచ్చినట్లు వివరించాయి. వాస్తవానికి 8.65 శాతం చొప్పున వడ్డీ ఇవ్వాలని ఈపీఎఫ్ సంస్థ ట్రస్టీలు డిసెంబరులోనే నిర్ణయం తీసుకున్నారు. కేంద్ర ఆర్థిక శాఖ ఆ రేటు ఎక్కువగా ఉందన్న అభిప్రాయంతో ఇప్పటిదాకా నిర్ణయం జాప్యం చేస్తూ వచ్చింది. ఇక ఆ శాఖ పెట్టిన షరతు విషయానికొస్తే.. 8.65 శాతం వడ్డీ ఇచ్చిన తర్వాత కూడా భవిష్య నిధి రూ.158 కోట్ల మిగులులో ఉంటుందన్నది ఆ సంస్థ లెక్క. అంటే దాదాపు నాలుగు కోట్ల మంది పీఎఫ్ చందాదారులకు 8.65 శాతం చొప్పున వడ్డీ అందనుందన్న మాటే! వాస్తవానికి ఇంతకుముందు 2015-16కిగాను ట్రస్టీలు 8.8 శాతం వడ్డీకి ఆమోదం తెలుపగా, కేంద్రం దానిని 8.7కు తగ్గించేందుకు ప్రయత్నించింది.
newdhilly, epril 16: udyogula bhavishya nidhi(epf)pai 8.65 saatam vaddi ichenduku kendra aardhika saakha aamodam telipindi. 2016-17ku gaanu ee meraku vaddeeni khararu chesindi. ee vishayamlo tadupari charyalu chepattenduku kaarmika saakhaku anumatinichindi. ee vaddi retu khararu tarvaata nidhi lotuloki vellaraadanna oke sharathupai ee anumatinichinatlu vivarinchaayi. vaastavaaniki 8.65 saatam choppuna vaddi ivvaalani epf samstha trustylu decemberulone nirnayam teesukunnaru. kendra aardhika saakha aa retu ekkuvagaa undanna abhipraayamtho ippatidaka nirnayam jaapyam chestu vachindi. ika aa saakha pettina sharatu vishayaanikoste.. 8.65 saatam vaddi ichina tarvaata kuudaa bhavishya nidhi roo.158 kotla migululo untundannadi aa samstha lekka. ante daadaapu naalugu kotla mandi pf chandaadaarulaku 8.65 saatam choppuna vaddi andanundanna mate! vaastavaaniki intakumundu 2015-16kigaanu trustylu 8.8 saatam vaddeeki aamodam telupagaa, kendram daanini 8.7ku tagginchenduku prayatninchindi.